Moletlo wa ntlha mo go e meraro eno o ne o tshwarwa fa go tsena dikgakologo. O ne o bidiwa Moletlo wa Dikuku Tse di sa Bedisiwang, mme o ne o simologa letsatsi morago ga go ketekwa ga moletlo wa Tlolaganyo ka Nisane 14 o bo o tswelela pele malatsi a le supa go fitlha ka Nisane 21. Letsatsi la bobedi la moletlo, Nisane 16, e ne e le tshimologo ya thobo ya ntlha ya ngwaga go ya ka khalendara e e boitshepo. Ka letsatsi leo, moperesiti yo mogolo o ne a tshwanetse go tsaya “ngata ya mabutswapele a thobo” ya barele a bo a e ‘fokisetsa kwa le kwa fa pele ga ga Jehofa’ mo lefelong le le boitshepo. (Lefitiko 23:5-12) E re ka banna botlhe ba ne ba tshwanetse go nna teng kwa Moletlong wa Dikuku Tse di sa Bedisiwang, ke mang yo o neng a roba tshupelo eno?